10/12/2014 | Administración LocalMunicipal
Moeche
Convocatoria e bases para a concesión de subvencións ás entidades sen ánimo de lucro por actividades realizadas no ano 2014

BASES DA CONVOCATORIA DE AXUDAS ÁS ENTIDADES SEN ÁNIMO DE LUCRO PARA O DESENVOLVEMENTO DE ACTIVIDADES, OBRAS OU SERVIZOS DURANTE O ANO 2014 Esta convocatoria rexerase polo disposto na Lei 38/2003, xeral de subvencións, no RD 887/2006, polo que se aproba o Regulamento xeral de subvencións, na Lei 9/2007, do 13 de xuño, de subvencións de Galicia e polo resto de lexislación que lle resulte aplicable. E efectúase de conformidade coa Ordenanza xeral de subvencións do Concello de Moeche, aprobada polo pleno en sesión de 26 de xaneiro de 2005, e publicada no BOP n.º 37 de 16 de febreiro de 2005. Primeira.–Obxecto da convocatoria. É obxecto das presentes bases regular a concesión, mediante concorrencia competitiva de axudas as entidades sen ánimo de lucro rexistradas no Concello de Moeche, polo desenvolvemento de actividades, obras ou servizos que según os seus estatutos lles sexan propios e teñan un interese xeral e redunden en beneficio da comunidade, durante o ano 2014. Segunda.–Destinatarios/as e requisitos. Poderán concorrer a optar a estas subvencións as entidades, organismos ou asociacións xuridicamente constituídas que cumpran os seguintes requisitos: 1. Carecer de fins de lucro.2. Estar debidamente inscritas no Rexistro Municipal de asociacións e entidades do Concello nos termos previstos no artigo 236, parágrafos 2, 3 e 4 do vixente Regulamento de organización, funcionamento e réxime xurídico das entidades locais, e non ter asinado convenio algún co Concello de Moeche para o financiamento de actividades.3. Non adebedar cantidade ningunha ao Concello por calquera concepto.4. Desenvolver as súas actividades no ámbito territorial do Concello de Moeche.5. Non estar incurso en ningún dos supostos de prohibición previstos no artigo 13.2 da Lei 38/2003, do 17 de novembro, xeral de subvencions. Terceira.–Ámbitos de subvención. As subvencións e axudas que se outorgan ao abeiro das presentes bases, terán como finalidade contribuír ao normal funcionamento do tecido asociativo así como a realización de actividades de carácter cultural, deportivo, de defensa de dereitos da veciñanza e o mantemento das entidades que as desenvolvan.3.1.–ACTIVIDADES SUBVENCIONABLES. Serán subvencionables as actividades e investimentos realizados no ano 2014. Pódense concretar os seguintes ámbitos subvencionados: ● Actividades culturais: gastos correntes derivados de celebracións, exposicións, concursos, certames, mostras, excursións, conferencias, estudos.; gastos correntes derivados do normal funcionamento da entidade (teléfono.), gastos de mantemento de instalacións sempre que sexan de titularidade da entidade (luz, gasóleo.) e compras de bens correntes e servizos (consumibles de oficina, etc.); gastos de organización de escolas culturais; gastos da organización de festas e romarías; gastos de desprazamentos e manutención para a realización daquelas actuacións incluídas no calendario de actuacións para as que solicita a subvención e, en xeral, todas aquelas actividades dirixidas á conservación, promoción ou divulgación das tradicións e valores culturais propios do Concello de Moeche. ● Actividades deportivas: gastos correntes derivados do funcionamento e participación en campionatos deportivos tales como fichas de inscrición en competicións, desprazamentos incluídos nos calendarios de competicións; gastos de mantemento de instalacións das que sexan titulares (luz, teléfono, etc.); gastos de organización de escolas deportivas; compras en bens correntes e servizos (consumibles de oficina, equipacións deportivas, etc.), así como a organización doutras actividades deportivas de interese público. ● Actividades educativas; gastos derivados da organización de escolas culturais e deportivas, excursións, festivais, e outras actividades de interese educativo. ● Investimentos realizados nos locais sociais, tanto para obras de primeira instalación ou de adecuación dos mesmos, así como o equipamento necesario para o normal funcionamento da entidade (mobiliario, equipamento informático etc.) 3.2.–NON SERÁN SUBVENCIONABLES. ■ Os gastos financeiros, notariais, rexistrais, periciais, multas, sancións e sobrecargas administrativas ou penais nin os tributos directos a cargo dos beneficiarios. ■ As actividades suxeitas a un convenio de colaboración co concello ou as que xa recibisen unha subvención municipal directa (contía económica determinada) ou indirecta (trofeos, propaganda, cesión de material,.). ■ As actividades subvencionadas no mesmo exercicio, a través doutras convocatorias de subvencións ou de plans doutras administracións públicas, e en concreto da Xunta de Galicia ou Deputación Provincial da Coruña, cando o importe destas últimas atinxa o 100% de actividade a realizar. En caso contrario poderá ser subvencionable e complementario o importe da actividade na contía restante até chegar ao total do importe da actuación. ■ Os gastos de xestoría administrativa serán subvencionables pero unicamente se admitirá como gasto xustificable un máximo do 3% da subvención concedida a xustificar.3.–Solicitudes e documentación necesaria.3.1.–As solicitudes para a concesión destas axudas formalizaranse nos impresos normalizados que se inclúe como anexos as presentes bases. Poderán obterse nas oficinas municipais e na paxina web municipal www.concellodemoeche.com e presentaranse no Rexistro Municipal do Concello de Moeche. Xunto coa solicitude achegarase a seguinte documentación: a) Fotocopia da tarxeta do CIF da entidade. b) Fotocopia dos estatutos da entidade. non será necesario presentala se xa se presentou ó solicitar a súa inscrición no Rexistro Municipal de Asociacións e non houbo variación nela, a tal efecto dita documentación poderá substituírse mediante declaración xurada conforme a cal dita documentación non ten sufrido modificacións e non teñen transcorrido máis de 5 anos dende a súa presentación. c) Fotocopia da tarxeta do NIF do representante. d) Certificación dos datos bancarios da entidade, e) Certificación acreditativa do acordo de solicitude e do nomeamento do representante para as súas relacións co Concello de Moeche. f) Declaración do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria. g) Memoria explicativa das actividades realizadas, que fará mención ás persoas beneficiadas directa ou indirectamente h) Relación de ingresos e gastos da actividades para as que solicita axuda. Así como das subvencións concedidas para as mesmas por entidades públicas ou privadas i) Documentación acreditativa da titularidade do local social, no caso de solicitar axuda para obras ou investimentos realizadas no mesmo j) Declaración responsable de atoparase ó corrente no cumprimento das obrigas tributarias e coa seguridade social, así como autorización ó concello para a verificación de atoparse ó día coa facenda municipal.3.2.–A documentación que se entregue en fotocopia ha de vir debidamente compulsada.3.3.–O defecto, erro ou ausencia na presentación da documentación á que se refire esta base 4, deberá ser emendado no prazo de 10 días dende a recepción do requirimento. Cuarta.–Lugar e prazo de presentación das solicitudes. A solicitude presentarase no rexistro xeral do Concello de Moeche, de luns a venres, en horario de 9.00 a 14.00 horas, ou a través das formas establecidas no artigo 38.4 da Lei 30/92, de réxime xurídico das administracións públicas e do procedemento administrativo común. O prazo de presentación de solicitudes será de 20 días hábiles, contados a partires do seguinte o da publicación destas bases no BOP da provincia. Quinta.–Contía das axudas. A determinación da contía individual das axudas realizarase da seguinte forma: ■ Procederase a valoración da documentación aportada polas entidades de acordo co baremo establecido na base seguinte ■ O importe total da consignación presupostaria prevista (5.000 €) dividirase pola suma total dos puntos acadados por todas as solicitudes presentadas e estimadas, asignado un valor monetario a cada punto. ■ O resultado da división anterior multiplicarase polos puntos obtidos por cada entidade o que determinará a contía a percibir individualmente por cada unha delas Sexta.–Valoración das solicitudes. Na valoración das solicitudes teranse en conta os seguintes crtierios: 6.1.–Con carácter xeral. As subvencións teñen como obxectivo contribuír ao financiamento das actividades culturais, deportivas e educativas desenvolvidas polas entidades, así como ao seu funcionamento ordinario e os gastos de investimento derivados da súa actividade. Por actividades culturais enténdense non só os actos puntuais (concertos, recitais, conferencias, etc.), senón tamén o gasto corrente que realicen para o mantemento das instalacións (luz, teléfono, etc.) e funcionamento da entidade, as actividades permanentes (material funxible para obradoiros, grupos de creación, etc.) e as propias actividades estables (grupos de teatro, baile.) da asociación, incluídos os seus desprazamentos e gastos que ocasionen sempre que estean incluídos nos calendarios de actuacións/competicións. Por actividades deportivas enténdese o deporte-competición federado, escolas ou obradoiros deportivos, semanas deportivas, actividades deportivas estables e actividades deportivas puntuais. A obtención concorrente de subvencións doutras administracións ou entidades públicas ou privadas en ningún caso poderán ser de tal contía, que superen o custo da actividade, este suposto dá lugar a unha modificación da resolución de concesión.6.2.–Con carácter específico. a) Por mantemento de instalacións: ■ Gastos derivados do mantemento de instalacións culturais e deportivas propias, sempre e cando non exista nesa parroquia instalacións municipais desa mesma tipoloxía: 1 punto por cada 200 € de gasto ata un máximo de 5 puntos. b) Por desenvolvemento de actividades: ■ Número de escolas ou obradoiros culturais cunha duración de mais de 10 horas: 5 puntos. ■ Número de escolas ou obradoiros culturais cunha duración de menos de 10 horas e máis dun día: 2,5 puntos. ■ Número de actividades culturais puntuais: 1 punto por actividade. ■ Nas festas e romarías tradicionais: 1,5 puntos. ■ Número de equipos deportivos colectivos: categorías sénior, xuvenil, cadete, infantil, benxamín e prebenxamín: 5 puntos por equipo. ■ Número de equipos deportivos individuais: valoraranse o número de fichas das diferentes categorías: 1 punto por ficha. ■ Número de adestradores titulados á fronte dos equipos (isto valorarase mediante a presentación da fotocopia compulsada do título): 1 punto por adestrador. ■ Número de escolas ou obradoiros deportivos con duración equivalente a tempada deportiva: 7 puntos. ■ Número de actividades deportivas (torneos campionatos.) cunha duración de mais de 10 horas: 5 puntos por actividade. ■ Número de actividades deportivas (torneos campionatos.) cunha duración de menos de 10 horas e máis dun día: 2,5 puntos por actividade. ■ Número de actividades deportivas puntuais: 1 punto por actividade. c) Por investimentos. ■ Gastos derivados de investimentos realizados nos locais sociais de titulardade da entidade, tanto para obras de primeira instalación ou de adecuación dos mesmos, así como o equipamento necesario para o normal funcionamento da entidade (mobiliario, equipamento informático, etc.): 1,5 puntos por cada 200 € investidos ata un máximo de 15 puntos Sétima.–Procedemento da concesión, órganos competentes para a resolución.7.1.–Co obxecto de avaliar a documentación achegada xunto coas solicitudes, constituirase unha comisión de valoración que estará integrada polos seguintes membros: ■ Presidente: o da Corporación ou concelleiro en quen delegue. ■ Vocais: D. Silvia Lamas Maceira, técnico deportivo municipal. ■ D. Claudio Ramon Cendagorta Petrucci, encargada da biblioteca e da OIX. ■ Secretaria: con voz pero sen voto, a da Corporación o funcionario/a en quen delegue.7.2.–A Comisión avaliadora, valorará a solicitudes presentadas de acordo co baremo establecido na base 6.ª, e formulara unha proposta de resolución provisional que remitirá a Xunta de Goberno Local.7.3.–A Xunta de Goberno Local será o órgano competente para a resolución das peticións de subvencións ou axudas, previa formulación de proposta indicada no punto anterior 7.4.–A resolución adoptada publicarase no taboleiro de editos do Concello e na páxina web www.concellodemoeche.com abrindose un prazo de 10 días para presentación de reclamacións. Transcorrido este prazo a comisión avaliadora examinará as reclamacións presentadas formulando unha nova proposta que será sometida novamente a consideración da Xunta de Goberno. No caso de que non se formulen reclamacións no período establecido o efecto entenderase definitivamente aprobada a proposta inicial, sen necesidade de ningún acordo posterior.7.5.–O acordo de concesión definitiva notificarase individualmente ós solicitantes. Oitava.–Compatibilidade das axudas. As axudas concedidas en virtude das presentes bases serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen os gastos subvencionados, de conformidade co artigo 17.3 da Lei 9/2007, do 13 de xuño, de subvencións de Galicia. Novena.–Xutificación e pagamento. O obxectivo das presentes bases é apoiar ás entidades municipais sen ánimo de lucro no desenvolvemento de actividades culturais, deportivas, educativas. Neste senso, para facilitar que se continúe a desenvolver ditas actividades, as subvencións configúranse como prepagables e aboaranse do xeito seguinte: Aboarase o 30% do importe da subvención, logo da notificación da concesión; e o 70% restante, ou a cantidade que proceda, aboarase logo da xustificación da subvención, de acordo co establecido nesta convocatoria. Para o cobro da subvención, tanto do anticipo prepagable como o pago despois da xustificación, as entidades beneficiarias deberán estar ao corrente das súas obrigas tributarias, coa Seguridade Social e co Concello. O prazo de xustificación será de UN MES, contado a a partires do día seguinte do da recepción da notificación pola que se comunica a concesión da subvención. Se non presentara a xustificación dentro do prazo, será requirido o beneficiario para a súa presentación (art.70 Real decreto 887/2006). A falta de presentación no prazo de quince días dende o requirimento, dará lugar a que pola Alcaldía se inicie expediente de anulación do correspondente compromiso. Estes prazos, así como o de presentación de solicitudes, entenderase sen prexuízo do prazo de dez días que se concederá no caso de presentación de documentación incompleta ou defectuosa para a súa rectificación.9.1.–Consideracións xerais da xustificación: Os gastos xustificados deberán axustarse aos conceptos aprobados no orzamento inicial e, con carácter xeral, non se admitirán como xustificantes os gastos referidos a alimentos ou bebidas alcohólicas. Considerarase gasto realizado aquel que foi efectivamente pagado con anterioridade ao remate do período de xustificación.1. O orzamento subvencionado a xustificar será o importe da subvención concedida.2. No caso de ter outras subvencións ou ingresos propios para o mesmo obxecto, o orzamento subvencionado a xustificar será a suma das subvencións e ingresos.3. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade realizada polo beneficiario.4. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.5. A entidade beneficiaria deberá someterse aos procedementos de control ou auditoría que se realicen pola Intervención municipal, polos seus propios medios ou a través de empresas colaboradoras, e tamén, na súa condición de contadante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo nacional ou europeo. Como resultado dos ditos procedementos poderase esixir.9.2.–Documentación xustificativa: Para proceder ao pagamento das subvencións presentaranse os seguintes documentos: ■ Memoria xustificativa por período subvencionable do programa realizado que avalíe os resultados e que terá os seguintes contidos: • Certificación da realización do programa. • Localización e influencia territorial das actividades. • Número de actividades realizadas, datas da súa realización e resultados obtidos. ■ Relación clasificada dos gastos realizados en cada período subvencionable asinada polo/a secretario/a da entidade co visto e prace da presidencia e con identificación dos acredores (nome e apelidos e NIF); conceptos de gasto dos documentos (número de factura ou documento equivalente) así como importe, data de emisión e data de pagamento e desviación acaecida respecto do orzamento inicial. ■ Facturas orixinais ou copias debidamente cotexadas. ■ As facturas deberán corresponderse ó período subvencionado (anualidade/tempada) e especificar de forma detallada, o número e características dos servizos prestados, prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitirán como xustificantes degasto as facturas nas que non se detallen os anteditos aspectos. ■ As facturas deberá de cumprir os requisitos do Real decreto 1619/2012, do 30 de novembro, polo que se aproba o Regulamento polo que se regulan as obrigas de facturación. ■ No caso de que a realización de actividades obxecto da subvención xeren gastos de persoal, xustificaranse mediante nóminas asinadas polo perceptor e os TC1 e TC2. ■ Declaración da totalidade das axudas públicas ou privadas concedidas durante o ano 2014 para o mesmo obxecto, ou, pola contra, declaración de non ter outras axudas para o mesmo obxecto, así como declaración dos ingresos propios afectados á actividade subvencionada. ■ Certificación expedida polo secretario da entidade, co visto e prace do seu presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no art.14.1 da Lei 38/2003, do 17 de novembro, xeral de subvencións. ■ Acreditación de estar ó corrente das obrigas tributarias (estado, comunidade autónoma e concello) e coa Seguridade Social, mediante a presentación das correspondentes certificacións acreditativas ou declaración responsable no caso de subvencións concedidas cuxa contía individual non supere o importe de 3.000 €. 9.3.–Pagamento da subvención. Vista a documentación xustificativa presentada, logo dos informes da comisión avaliadora e da Intervención municipal, o órgano competente valorará que se cumpriu a finalidade básica obxecto da subvención e neste caso, aprobará os xustificantes presentados e ordenará o pagamento da subvención. Para a valoración do cumprimento da finalidade básica da subvención terase en conta o seguinte: ■ No caso de que se xustifique gasto polo 100% do orzamento subvencionado a xustificar, aboarase a totalidade da subvención. ■ No caso de que se xustifique gasto inferior ao 100% e, polo menos do 50% do orzamento subvencionado a xustificar, aboarase a parte proporcional da subvención. ■ No caso de que se xustifique gasto inferior ao 50% do orzamento subvencionado a xustificar, no se considerará cumprida a finalidade básica da subvención, polo que non se xustificaría a subvención, requiríndose o reintegro da parte da subvención xa abonada. No caso de que a documentación xustificativa fose incorrecta ou insuficiente, darase un prazo de dez días para a súa corrección. Pasado o dito prazo arquivarase a solicitude e non terá dereito a reclamación. O aboamento da subvención materializarase mediante ingreso na conta sinalada pola entidade. Décima.–Incumprimentos e sancións. Vencido o prazo de xustificación sinalado na base 9 ou, no seu caso, a prórroga, sen que a entidade presentara a documentación xustificativa, a Alcaldía a requirirá para que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na Lei xeral de subvencións. Constituirán infraccións en materia de subvencións as accións e omisións tipificadas na Lei Xeral de Subvencións e normativa de desenvolvemento Disposición adicional. Non non previsto nestas bases estarase o disposto na Ordenanza xeral de subvencións deste Concello de Moeche, na Lei 38/2013, xeral de subvencións, e na Lei 9/2007, de subvencións de Galicia. Moeche, a 2 de decembro de 2014. O alcalde Asdo.: Xulio Cribeiro Garcia